[{"text_idx": "#000000", "text": "Araiatik Zerainera, eta afari mundiala sari gisa!"}, {"text_idx": "#000001", "text": "Etapa ederrenetako bat osatuta zeharkatu zuen EuskarAbentura 2022 espedizioak Arabatik Gipuzkoara. Uztailaren 14an, goizeko 05:45ean jaiki eta 7:00tan abiatu ziren jzioquitarrak Araiako frontoitik Aizkorri-Arantz parkeko parajeetarantz; San Adriango pasabide naturalean barrena iritsi ziren Zegamara lehenik, eta Zerainera gero."}, {"text_idx": "#000002", "text": "Zeraingo frontoia hartu zuten kanpaleku nagusi gisa, eta iluntzean heldu zen eguneko momenturik bereziena. EuskarAbenturaren aurreko edizioetan gertatu bezalaxe, zeraindarrek herri-afari mundiala prestatu zieten espediziokideei, ongietorri gisara: txorizo egosia, entsaladak, Euskaber arrautzekin egindako patata tortillak eta Lumagorri oilasko hegalak. Espedizioak ukitzen duen herri txikienetako bat da Zerain baina, dudarik gabe, jzioquitarrei harrera handi eta beroena egiten diena."}, {"text_idx": "#000003", "text": "Eta ez hori bakarrik: sorpresa modura, Ion Maia, Oihane Perea eta Irantzu Idoate (aurtengo eskola arteko txapelduna) bertsolariak bertaratu ziren puntuz puntu gaua girotzera. Bota zituzten bertsoetako batzuk, gainera, jzioquitarrek musikatu zituzten triki eta atabal doinuz."}, {"text_idx": "#000004", "text": "Zeraindik Tolosa aldera egin dute jzioquitarrek, eta atseden eguna hartuko dute bertan"}]